Erkki Keldo		
Majandus- ja Kommunikatsiooniministeerium	
	
 	06.05.2025 nr 2.1-9/575 - 1	

	

	
Ettepanek Volmre tn 35 kinnisasja võõrandamiseks		

	
Austatud Erkki Keldo	

Pöördume Teie poole ettepanekuga anda nõusolek Eesti Vabariigi omandis ja Majandus- ja Kommunikatsiooniministeeriumi valitsemisel oleva Volmre tn 35 (kinnistusregistriosa nr 19703701, katastritunnus 78401:101:4892, pindala 57 838 m², sihtotstarve sihtotstarbeta maa 100%) kinnisasja tasuta Tallinna linnale võõrandamiseks riigivaraseaduse alusel.
Volmre tn 35 kinnisasi paikneb Haabersti linnaosa üldplaneeringu kohaselt alal, mille juhtotstarveteks on määratud korterelamute ala ja rohevõrgustiku arenguala.
Haabersti linnaosas on puudus sotsiaalhoolekande asutustest. Volmre tn 35 kinnistu on ideaalne asukoht sotsiaalhoolekande linnaku rajamiseks, kuna see asub eraldatult, looduse keskel. Sotsiaalhoolekande linnakus võiks paikneda perepesa teenuse osutamise keskus kuni 7-aastastele lastele, erivajadustega laste päevahoiu teenuskeskus ning hoolekandeasutus täisealistele.
Pikaliiva tn 69 kinnistu detailplaneeringu lahenduse koostamisel kaaluti ka päästekomando otstarbeks vajalike ehitiste kavandamist, kuid Tallinna linna sotsiaal- ja haridusasutuste ruumivajadusest tulenevalt on jõutud seisukohale, et päästekomando võimalik asukoht on Volmre tn 35 kinnistul.
Harku järve ja Rannamõisa tee vahelise ala arenguvisiooni kohaselt säilitatakse suurem osa Volmre tn 35 kinnistust looduslikuna, et tagada ulukite liikumisel Harku järve ja Haabersti metsa vahel piisavalt varjumiskohti. Volmre tn 35 kinnistu osaline hoonestamine on kavandatud ca 40 m laiuses osas Pikaliiva tänava ääres (arvestada tuleb ka kinnistut ääristavate rohekoridoridega) ja lagendikul Volmre tänava ääres (ca 5000 m2).
Tallinna linn vajab Volmre tn 35 kinnisasja linnale vajalike sotsiaalhoolekande asutuste ning võimaliku päästekomando otstarbeks vajalike ehitiste rajamiseks, samuti rohevõrgustiku sidususe tagamiseks.
Tallinna linn on nõus tasuma kinnisasja võõrandamisega seotud kulud (sh notaritasu ja riigilõiv).
Eeltoodust tulenevalt ning lähtudes riigivaraseaduse § 29 lõike 1 punktist 2, § 33 lõike 1 punktist 1 ning kohaliku omavalitsuse korralduse seaduse § 6 lõikest 1 ja lõike 3 punktist 2 teeme Majandus- ja Kommunikatsiooniministeeriumile ettepaneku võõrandada Volmre tn 35 kinnisasi tasuta Tallinna linnale riigivaraseaduse alusel kohaliku omavalitsuse seadusest tulenevate ülesannete täitmiseks vajaliku maana.

Lugupidamisega	

	
	
(allkirjastatud digitaalselt)	
Viljar Jaamu	
abilinnapea

	

Koopia: Haabersti Linnaosa Valitsus

Hiie Kaber
6404301 hiie.kaber@tallinnlv.ee